

 LĒMUMS

Ādažos, Ādažu novadā

2025. gada 30. janvārī **Nr. 34**

**Par atļauju savienot amatu Ingai Reķei**

Ādažu novada pašvaldības dome izskatīja pašvaldības izpilddirektora vietnieces Ingas Reķes 2024. gada 27. decembra iesniegumu (reģ. Nr. ĀNP/1-21-2/24/603 (turpmāk – iesniegums)), ar lūgumu atļaut savienot izpilddirektora vietnieces amatu ar pašvaldības pārstāvja pienākumiem Viduslatvijas atkritumu apsaimniekošanas reģionālā centra – SIA “Getliņi EKO” uzraudzības padomē un Viduslatvijas atkritumu apsaimniekošanas reģiona atkritumu apsaimniekošanas reģionālo centru uzraudzības padomē.

I.Reķe norāda, ka amatu savienošana neradīs interešu konflikta situāciju, nebūs pretrunā ar valsts amatpersonai saistošām ētikas normām, kā arī tā nekaitēs tiešo pienākumu veikšanai.

Izskatot ar iesniegumu saistītos apstākļus, dome konstatēja:

1. Inga Reķe ir Ādažu novada pašvaldības izpilddirektora vietniece un atbilstoši likuma “Par interešu konflikta novēršanu valsts amatpersonu darbībā” (turpmāk – Likums) 4. panta pirmās daļas 15. punktam, ir valsts amatpersona. Atbilstoši Pašvaldību likuma 10. panta pirmās daļas 12. punktam izpilddirektora vietnieku amatā ieceļ dome.
2. Ar pašvaldības 2024. gada 25. jūlija lēmumu Nr. 284 “Par atkritumu apsaimniekošanas reģionālā centra izveidošanu un pārvaldes uzdevumu deleģēšanu” dome ir iecēlusi I. Reķi par pašvaldības pārstāvi Viduslatvijas atkritumu apsaimniekošanas reģionālā centra – SIA “Getliņi EKO” uzraudzības padomē un Viduslatvijas atkritumu apsaimniekošanas reģiona atkritumu apsaimniekošanas reģionālo centru uzraudzības padomē.
3. Saskaņā ar Likuma 6. panta pirmo daļu valsts amatpersonai ir atļauts savienot valsts amatpersonas amatu ar citu amatu, ja ārējos normatīvajos aktos nav paredzēti valsts amatpersonas amata savienošanas ierobežojumi, savukārt minētā panta otrā daļa noteic, ja Likumā nav noteikti stingrāki ierobežojumi, valsts amatpersonai, ievērojot speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.
4. Likuma 7. panta ceturtā daļa nosaka, ka pašvaldību izpilddirektoru vietnieki var savienot valsts amatpersonas amatu tikai ar:

1) amatu arodbiedrībā, biedrībā vai nodibinājumā, politiskajā partijā, politisko partiju apvienībā vai reliģiskajā organizācijā, ja šā panta septītajā daļā nav noteikts citādi;

2) šādiem amatiem, ja tas nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā:

a) amatu kapitālsabiedrībā, kurā publiska persona vai publiskas personas kapitālsabiedrība ir dalībnieks, ja tas saistīts ar publiskas personas interešu pārstāvēšanu šajā kapitālsabiedrībā;

b) citu amatu publiskas personas institūcijā;

c) eksperta (konsultanta) darbu, kura izpildes vieta ir citas valsts administrācija, starptautiskā organizācija vai tās pārstāvniecība (misija).

1. Minētā likuma 8.¹ panta trešā daļa nosaka, ka valsts amatpersona, kura vēlas savienot valsts amatpersonas amatu ar citu amatu un šāda amata savienošana ir pieļaujama, saņemot institūcijas rakstveida atļauju, pirms amatu savienošanas uzsākšanas rakstveidā iesniedz institūcijai lūgumu atļaut valsts amatpersonas amatu savienot ar citu amatu.
2. Saskaņā ar Likuma 8.1panta piekto daļu valsts institūcijai, saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Likuma 1. panta 5. punktā noteikts, ka interešu konflikts ir situācija, kurā valsts amatpersonai, pildot valsts amatpersonas pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas statusu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Izvērtējot izpilddirektora vietnieka pienākumus kopsakarā ar pašvaldības pārstāvja pienākumiem Viduslatvijas atkritumu apsaimniekošanas reģionālā centra – SIA “Getliņi EKO” uzraudzības padomē un Viduslatvijas atkritumu apsaimniekošanas reģiona atkritumu apsaimniekošanas reģionālo centru uzraudzības padomē, dome konstatē, ka amatu savienošana pati par sevi interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

Pamatojoties uz likuma “Par interešu konflikta novēršanu valsts amatpersonu darbībā” 4. panta pirmās daļas 15. punktu, 6. panta pirmo un otro daļu, 7. panta ceturtās daļas 2. punkta b) apakšpunktu, 8.1 panta piekto daļu, kā arī Pašvaldību likuma 10. panta pirmās daļas 21. punktu, Ādažu novada pašvaldības dome

**NOLEMJ:**

Atļaut Ingai REĶEI savienot Ādažu novada pašvaldības izpilddirektora vietnieces amatu ar pašvaldības pārstāvja pienākumiem Viduslatvijas atkritumu apsaimniekošanas reģionālā centra – SIA “Getliņi EKO” uzraudzības padomē un Viduslatvijas atkritumu apsaimniekošanas reģiona atkritumu apsaimniekošanas reģionālo centru uzraudzības padomē.

Pašvaldības domes priekšsēdētāja K.Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU